Susters in Bollywood | Kormorant
Susters in Bollywood
Twee modelsussies van Hartbeespoort, Elizma en Marica van Heerden het in Desember aan die Blu Blood Bollywood Experience 2016 by die Sandton-konvensiesentrum deelgeneem. January 27, 2017 Die Blu Blood Bollywood Experience 2016 is ‘n grootse jaarlikse skouspel waar alles van Bollywood – Indië se antwoord op Hollywood – gevier word. Van Indië se topmodeontwerpers, wat name soos Vikram Phadnis, Joy Mitra, en Pawan & Pranav insluit, se skeppings was op die loopplank te sien. Vikram is al 25 jaar in die modebedryf en veral bekend vir sy bruidskeppings. Joy het aan die prestigeryke Nasionale Instituut van Modetegnologie gegradueer en die afgelope dekade groot naam gemaak. Pawan & Pravan is bekend vir hulle ongewone skeppings en innoverende ontwerpe. Die twee het dit geniet om skouer te skuur met modelle van oraloor en om die uitsonderlike skeppings aan die groot waarderende gehore te kon vertoon.
Next Story	Brits-inwoners stik in die stank